
A V I Z

asupra propunerii legislative pentru modificarea şi completarea 
Legii nr.384/2006, privind statutul soldaţilor şi gradaţilor voluntari

In conformitate cu prevederile art. 95 din Regulamentul Camerei Deputaţilor, republicat, Comisia pentru egalitatea de şanse pentru femei şi bărbaţi a fost sesizată, spre dezbatere şi avizare, cu propunerea  legislativă pentru modificarea şi completarea Legii nr.384/2006, privind statutul soldaţilor şi gradaţilor voluntari (Pl.x.731/28 noiembrie 2007), Camera Deputaţilor fiind prima Cameră sesizată.

Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă menţionată  mai sus, în şedinţa din  3 decembrie 2007.

Membrii comisiei  au examinat propunerea legislativă, expunerea de motive, precum şi avizul favorabil al Consiliului Legislativ nr. 1575/16.11.2007.

In urma dezbaterilor, membrii Comisiei  pentru egalitatea de şanse pentru femei şi bărbaţi au avizat favorabil, cu unanimitate de voturi, propunerea legislativă. 

PREŞEDINTĂ,

Minodora CLIVETI

